Dinde
jorachere, jorabuore gi joka Nyikwaya moko mawuok yo Ugwe nochonwa ethuolo mane
oyudo kwerewa osesingore gi Nyasach Kwere (Rabudi, Podho, Ramogi gi ma moko...).
Mano omiyo okwanyal wuondore kendo umore e din welo (Jo-Kristo gi Islam) gi wiwa
ka gima wakia gima watimo nikech lony gi rieko mane gikelonwa.
Ayie ni
sikund rieko, osiptende, masinde to ber gi lony manyien bende ber to kata kamano
gimiyo wabagni kendo wabayo yo. Gigo duto miyo wiwa wil gi yore mane wapako
kendo dendogo Nyasach Kwere, Nyasach Rabudi Kwarwa.
Kik
ng’ato par ni adagi ni Abraham ok en kwarwa kuom Yie; Ooyo ayie kendo asiro
wachno ahinya, pogruok biro bang’ dak Onam (Noah) e gwenge masani okiewo gi
Turkey, Iran, Iraq gi Armenia mago pinje ma yudore Asia madiere.
Anyuola
ka anyuola nigi kit Yie margi, wan joluo kik wawe kit Yiewa kaka nowenwa gi
Kwere. Yesu wuod Maria nowachoni miuru Kaisar pokne to Ruoth Nyasaye
bende umi mare. Mag pinyini itieko gi chike kwere. Polo to jogo moyie biro dhiye
kadipo ni entie adier.
Kaka
kamano Yieni gi timni e pinka ema noluwi. Berni ema norieny, Kiti ema biro Kwoyi
kuom masira mar mach mochwere kadipo ni entie adier. Jokiyaka mane obiro e
pinywa kaka; Onjiro Nyamande, Jo-Ingresa, Jo-Frans, Jo-Itali nedwaro mondo wasom
dhok mondo obed kaka olalo ma wanyalo kalo godo aora (wuoyo gi mwache ma moko man
e tunge pinje).
Dindegi to ne gikelo mondo othir Yiewa. Kendo mondo obed
Okumba mane gi nyalo sirogo loch gi mako piny endalo mane pod gidak kodwa.
Ethuloni nyaka koro walok pachwa kod Yiewa, Penjo ma ji penjore nito walok
pachwa nang’o? Dwoko yot; Luwo Chike Kwere kata sani e piny Kenya oganda temo
loko Chike Piny Owacho mane jo-Ingresa owenwa.
Ngech Luo moro wacho ni NG’ECH NENO GI WANG’E, ka idagi
luwo chike Luo ma abiro temo puonjo e Mbuyi mar Joluo dot Kom, to rit INE GI
WANG’I! Yie isom kodwa kaka abiro temo ndikonu Chike Luo kendo dwoko penjo ma
ng’ato ka ng’ato nyalo bedogo.
Orwaku duto e Mbuyi manyienni kendo konywauru gi paro kaka wanyalo gere.
Wuon
Abila,
Joluo
dot Kom
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn bam_Latn luo_Latn mos_Latn